Ambientadores eléctricos e a pilas: Ambientadores a prezo de perfume [Páx. 1 de 3] | Revista | EROSKI CONSUMER\nAmbientadores eléctricos e a pilas: Ambientadores a prezo de perfume\nTer un ambientador eléctrico na casa funcionando día e noite pode ser un luxo: a metade deles custarían máis de 70 euros ao ano\nOs sistemas para conseguir que unha habitación arrecenda son variadas: candeas aromáticas, incensos, sprays... Un dos métodos máis novidosos e, que pola súa sinxeleza máis se espallou, son os ambientadores eléctricos, que fan evaporar un líquido mediante unha pequena resistencia eléctrica que quece. Os ambientadores a pilas non contan cunha resistencia, senón que é un sistema mecánico o que actúa sobre a botella con líquido como o faría un dedo ao premer un spray.\nPara comprobar a súa eficacia, analizáronse no laboratorio catro ambientadores eléctricos e tres a pilas, que custan dende os 4,30 euros de Brise Soplo aos 8,54 euros de Air Wick Fresh Matic Lavanda, pero o prezo do aparello co primeiro recambio pouco indica sobre o custo que supón co tempo aromatizar un fogar. Por iso, tamén se tivo en conta a duración e prezo dos recambios para descubrir canto custan realmente se se usan a plena potencia (non se incluíu o prezo da electricidade ou das pilas polas múltiples opcións que ten o usuario: salinas, alcalinas, recargables...). Os máis caros son Oust Frescor Verde (mantelo un ano aceso custa 86,30 euros), seguido de Brise Vainilla e Magnolia (85,90 euros/ano), Ambi Pur Puresse (84 euros/ano) e Air Wick Fresh Matic Lavanda (73,70 euros/ano). Son caros porque ningún deles dura máis de tres semanas. O máis barato é, con diferenza, Brise Soplo Pétalos exóticos, que sae a 10,60 euros/ano (sobre todo pola súa extraordinaria duración: 141 días), seguido de Ambi Pur Elegance (41,20 euros/ano) e Air Wick Air Bouquet (64 euros/ano).\nComo os sete ambientadores analizados son seguros e ofrecen unha boa calidade, a mellor relación calidade-prezo (deixando á marxe criterios subxectivos como os gustos persoais), é Brise Soplo Pétalos exóticos, o máis barato.\nOs sete incorporan os marcados e etiquetados aos que obriga a norma. Mesmo os que funcionan a pilas inclúen a necesaria información sobre o uso de pilas recargables. Ademais, todos os ambientadores recoñeceron nas súas etiquetaxes as substancias alerxénicas que o laboratorio detectou. Era previsible atopar estes alérxenos, porque é coñecido que varias substancias aromáticas poden provocar alerxias.\nO consumo eléctrico destes aparellos é pouco relevante, pero como van estar tanto tempo conectados, convén que sexa o menor posible. Mediuse o seu consumo cada media hora durante todo un día: Ambi Pur Puresse, a pilas, só precisa 0,1 vatios para funcionar, seguido de Airwick rosas brancas, eléctrico, con 0,5 vatios. Oust frescor verde, eléctrico, con 2,4 vatios e Airwick fresh matic lavanda, con 3,2 vatios, a pilas, son os que máis gastan.\nO aire que respiramos\nTense posto en varias ocasións en tea de xuízo o uso de ambientadores e doutros produtos aromáticos no fogar, ante a posibilidade de que expulsen substancias tóxicas volátiles. Se ben está en estudo, actualmente nin España nin Europa contan cunha lexislación que regule os niveis máximos permitidos para estes compostos orgánicos volátiles tóxicos en ambientes pechados (como, por exemplo, un cuarto). Iso si, a Comisión Europea e a Organización Mundial da Saúde estableceron valores-guía de exposición saudable para a maioría destas substancias. Por iso, o laboratorio fixo especial fincapé na proba analítica que descobre e cuantifica as substancias volátiles que emiten estes aparellos e que o consumidor acabará respirando.\nSimulouse o uso habitual destes produtos, poñendo cada ambientador no centro dunha sala pechada de 25,5 m3 na que é posible controlar as condicións de humidade e temperatura, e que conta cun sistema de climatización autónomo que controla a entrada e saída de aire. Dentro da sala situáronse tres tubos que aspiran os compostos orgánicos volátiles e que os levan ata tres bombas de captación: unha específica para o formaldehido, outra para os ftalatos e unha terceira para os compostos orgánicos en xeral. Antes de cada proba detívose durante trinta minutos o sistema de climatización para que a sala quedase illada do exterior. Aspirouse e analizouse ese aire aínda sen aromatizar para descubrir que compostos estaban previamente e cales foran orixinados polos ambientadores. Despois, cada ambientador deixouse funcionando durante dúas horas e trinta minutos a potencia media. Durante a última media hora os extractores aspiraron o aire xa perfumado que contiña os diferentes compostos químicos que serían inhalados por unha persoa presente no cuarto. Tras cada proba, o aire do cuarto renovouse para poder repetir o ensaio.\nAs análises detectaron un gran número de compostos orgánicos volátiles que se corresponden á fragrancia e, en menor medida, a substancias disolventes, xelificantes e, no caso dos aerosois, contidos provenientes do gas de propulsión. Tamén se buscaron substancias tóxicas, como tolueno, benceno, formaldehido, xileno ou ftalatos entre outras moitas, con resultados negativos en todos os casos. Xa que logo, pódese aseverar que os sete ambientadores son seguros e que non emiten ningún compoñente perigoso para a saúde.\nNon hai risco de inflamación\nMoitos consumidores prefiren non deixar os ambientadores eléctricos permanentemente acesos por se puidesen sufrir un curtocircuíto que provocase un incendio. Por iso, as probas de seguridade ás que os someteu o laboratorio foron exhaustivas. O punto de inflamación indica a temperatura máxima á que os líquidos dos ambientadores arden e só ten sentido nos ambientadores eléctricos porque os que funcionan a pilas non corren este risco (salvo que funcionen tamén cun líquido, e non cun aerosol, como Brise Soplo). Mídese introducindo o líquido dos ambientadores nunha copa de ensaio hermeticamente pechada que se quenta progresivamente á vez que se axita o líquido para asegurar que a calor se reparte uniformemente. Unha resistencia dentro do líquido actúa como punto de ignición e se a concentración de compostos volátiles acumulados no interior da copa é suficiente para provocar a inflamación, unha sonda indica a qué temperatura se produciu esta. Como a ignición se produciu a temperaturas moi altas (dende os 77,5 ºC de Oust ata os 105,5 ºC de Ambi Pur Elegance) os ambientadores demostraron que son seguros.\nProbas de resistencia\nOs ambientadores que pesaban menos de 250 gramos (todos menos Air Wick Fresh Matic e Ambi Pur Puresse) sometéronse a 50 caídas dende medio metro de altura sobre unha superficie lisa e ríxida de aceiro nun barril de volteo. Os outros dous sometéronse a 100 caídas. Ningunha mostra sufriu danos que comprometesen a seguridade. Outro ensaio foi o da resistencia ao impacto, que comproba se soportan tres golpes de 0,5 joules en cada parte máis feble do aparello. Tampouco sufriron danos de importancia.\nAos ambientadores eléctricos fíxoselles un ensaio para comprobar se durante un funcionamento anormal que quente o equipo (como, por exemplo, un curtocircuíto), unha presión externa (como a que pode exercer unha cadeira que caia sobre o ambientador) pode danalo. Fíxose cunha bóla de aceiro de 5 milímetros de diámetro que exerce unha presión de 2 kg sobre o ambientador cando este se atopa a 75 ºC e a 125 ºC. Se a bóla deixa unha pegada superior a 2 milímetros de profundidade suspenden, pero todos aprobaron. Outro test rigoroso é o do fío incandescente, que establece que as diferentes partes do ambientador (especialmente as que transportan corrente) deben soportar un mínimo de 550 ºC sen se incendiaren ou que, no caso de que se produza a ignición, se extinga por si soa en menos de trinta segundos. Non fixo falta comprobar se se apagan por si mesmas, xa que ningunha chegou a prender lume a pesar da altísima temperatura.\nOs sete ambientadores analizados difiren de modo notable na súa duración. Para os poder comparar de modo homoxéneo, probáronse á máxima potencia durante dúas semanas seguidas para, a partir do gasto de perfume de cada un, extrapolar o número de días que estarían a funcionar ata esgotaren o seu contido. Brise Soplo é, con diferenza, o que máis dura: chega aos 141 días, grazas a un líquido de evaporación lenta que alonga a súa duración. Ambi Pur eléctrico Elegance, con 32 días, é o segundo mellor. Os dous Air Wick duran tres semanas e os que menos duran son Brise eléctrico (16 días), Oust eléctrico (17 días) e Ambi Pur Puresse a pilas (18 días). Os dous que menos duran son os mais parcos na súa etiquetaxe sobre este asunto: Oust eléctrico é o único que non informa da súa duración (se ben tampouco está obrigado a facelo) e Brise limítase a un lacónico "semanas de frescor", que a proba práctica confirmou: son dúas á máxima potencia. O resto de etiquetaxes son máis precisas, pero cada unha ofrece un xeito diferente de medir a súa duración (fan referencia a diferentes posicións de aroma ou a un numero de horas ao día acesos) polo que lle dificultan ao consumidor coñecer cal é o que aromatiza durante máis tempo.\nPDF: Fai clic aquí para Descargar esta información en PDF (608 Kb)


IX Contubernio Tabernario Enxebre en Vigo\n(texto engadido o día 5/ / 1/ / 17 )\nXoves 5 de xaneiro ás 12:00h\n34 Avenida Castrelos.\no Contubernio Tabernario é re-li-xio-sa-men-te o primeiro xoves de cada mes. e se cadra en véspera de festa relixiosa cambiamos a tardiña polo mediodía. IX Contubernio Tabernario Especial de Reis Sesión Vermú! Trae a ghorxa e/ ou instrumento, a sede e a ghana de ser Felís Na Vida!\nRepifesta fin de ano da Asociación Cultural Triskell (Arteixo)\nVenres 30 de nadal no Mesón Corazón Blanco\nXa remata o 2016, pero antes teremos unha Repifesta máis. Será, o próximo venres... Coma sempre, no Mesón Corazón Blanco, fronte á ría de Barrañán (Chamín), e coma sempre a partir das 21:30 horas.\nNeste remate de ano, virán a compartir a súa música con nós o DÚO CAMÁNDULA, formado polo grandísimo Víctor Iglesias e a violinista Nuria Naya.\nComo sempre, as Repifestas da Triskell son públicas. Si che apetece compartir música, tocando, cantando, bailando ou simplemente escoitando, xa sabes... Quedas convidado.\nVémonos o venres... LUUUUUUUUUMMME...!!!\nCantos de Nadal en Narahío (Ferrol)\nVenres 23 de decembro no Local Social de Narahío.\n18,00 Obradoiro de Cantos de Nadal,para participar todo o mundo,non importa a idade.Aprenderemos cancións como Nadal en Luintra,Reices Vellos de Xanceda,Potentes Reices,Con un sombreiro de palla,Vinde Galeguiños vinde,Vinde ver o Neno,Unha pouca roupiña....\nPodedes traer para acompañar pandeiretas,tixolas,tres pes ,botellas de anís,culleres...\n19,30 VISITA DO APALPADOR.Outro anos máis o Apalpador baixara das frías montañas do Caurel para desexarlle unhas boas festas aos nenos e nenas que se atopen en Narahío.\n20,00 Tomaremos un chocolate quentiño acompañada dunha pouca de bica para así repoñer forzas.O chocolate será sen glute,acto para celíacos.\n21,00 Foliada aberta e Cantos de Nadal.Poñemos en practica todo o aprendido,tocaremos,bailaremos e cataremos.\nXa sabes o 23 de decembro cantámoslle ao novo solo nacente! Vémonos en Narahío.\n(texto engadido o día 11/ / 12/ / 16 )\nPodedes mercar a vosa entrada anticipada dende entradium https://entradium.com/entradas/chotokoeu\n8 euros anticipada e 10 en taquilla\nAcércase o venres... Non esquezas que toca Repifesta... o próximo venres día 2 de decembro, coma sempre a partir das 21:30 horas, estaremos no Mesón Corazón Blanco, fronte á Ría de Barrañán (Chamín).\nSi te animas a tocar, cantar, bailar ou simplemente escoitar, xa sabes, únete á festa...\nMaría Fumaça no Culturgal (Pontevedra)\nEste domingo ás 12h00 imos de Festa coa Familia María Fumaça. Presentan o seu novo traballo, AIRE, no Culturgal Feira Industrias Culturais. Un canto á diversidade para non perder!!!\nNós xa temos as nosas entradas! Facédevos coas vosas nesta ligazón: bit.ly/2goHvVV.\nA partir das 20:00 horas, comezará o serán infantil con música e sorteos para os nenos/as que se acheguen ata Cabral.\nÁs 22:00 horas comezará a festa serán con música e baile tradicional durante toda a noite, que contará coa participación de agrupacións musicais da comarca convidadas ao evento, e doutras moitas que se achegarán para participar de xeito espontáneo, tal e como rexe na celebración dos seráns. Así que non o dubidedes; traede o voso instrumento e participade.\nA entrada é gratuíta e haberá chocolate para todos os asistentes á festa.\nVenres 25 de novembro no Mesón Corazón Blanco, fronte á Ría de Barrañán (Chamín), a partires das 21:30 horas.\nMagosto do C.S. Fuscalho no Rosal (Pontevedra)\nO Sábado 26 de Novembro, festejaremos a festa do Outono com um Magusto popular!\nA atividade esta organizada conjuntamente por A Jalleira Afea e mais o C.s. Fuscalho.\nÀs 15:30h, andaina da mam de Pepe Buraco, mostrará a arqueologia desconhecida do arredor dos Muinhos do Folón e do Picón, ( Castro de Martín, Mámoa do Picón, arqueologia industrial...). Saída dende a explanada do Folón, Martín, 5km de dificultade baixa.\nÀs 19:30h. dará começo o Magosto na praça do Calvario do Rosal, foliada, troula e castanhas de balde !!\nFesta de Sta. Icía en Ortigueira\nSábado 26 de novembro ás 23:00h\nO Bar de Fredi.\nEse Rass 330 family, Ke nin dios e Os Deitados xa confirmaron a súa presenza este sábado. Se cadra temos a nova formación de Punta Norte 28 anos resistindo (casi como o bar) e se cadra temos algún veterano máis.\n(texto engadido o día 23/ / 11/ / 16 )\nTelefonos de contacto: 692646068\nCorreo: pesdebarro@hotmail.com ou por privado no facebook da Asociación Pesdebarro\nNo Baile 100% con Os Cempe?s a mu?sica ponse ao servizo do baile e o pu?blico convi?rtese en protagonista. O ma?is importante para nos e? que a xente participe, e para iso ofrecemos un Obradoiro de Baile previo guiado polo mestre de cerimonias Serxio Ce?s. O pu?blico podera? aprender todos os pasos de baile de xeito doado e divertido e pon?elos en pra?ctica na gran festa do Baile 100% con Os Cempe?s. Podera?n participar xentes de todas as idades, familias, parellas... En definitiva, calquer persoa disposta a pasalo ben. Opa í!\n- Pesdebarro- Os Cempés -\nXXIX Festa Do Cabazo en Cabral (Vigo)\nDomingo 20 de novembro ás 12:00h\nColexio Publico Carballal-cabral.\nGrande o Magosto do venres pasado na nosa habitual repifesta, no Mesón Corazón Blanco.\nNovas incorporacións de novos gaiteiros, novo acordeonista e novo bombeiro, ós que lles damos a benvida.....\nVémonos o próximo venres 18 de novembro no Mesón Corazón Blanco, fronte á Ría de Barrañán (Chamín), a partir das 21:30 horas.\nUxía na Ramallosa (Teo)\nFESTA DE ANIVERSARIO DE UXÍA "A jam da madriña" - Uxía e convidad@s\nO sábado 19 de novembro no Auditorio Constante Liste (Auditorio da Ramallosa) do Concello de Teo.\nEntradas anticipadas (10 euros) en A Senra Café (Pontevea)\nFesta da cervexa Buxo e Magosto en Lugo\nVenres 18 de novembro ás 20:00h\nRegresan as foliadas dos venrescon os Frebudos, acompañados de unha boa cervexa artesana BUXO de barril e como non unhas castañas. Non faltedes\n98º Aniversario do Manifesto de Lugo\nSábado 19 de novembro ás 23:00h\n12:00 Obradoiro de regueifas con Alba María\nLar da Cultura do País (Carril das Hortas, 1)\nDuración: 2 hs. Prezo: 10 euros (5 euros socios/as de Cultura do País)\n21:00 Proxección de cinema mudo co pianista Severiano Casalderrey: 'Miss Ledyia' (1916, 1ª cinta galega de ficción)\nFábrica de Sons (R/Paxariños, 43)\n22:00 Cea coktail\nPrezo: 15 euros (12 euros socios/as de Cultura do País)\n23:00 Festa Dandi -VII edición dos Premios Dandi ás persoas asistentes mellor caracterizadas segundo a estética dandi dos anos 20\nActuación de Touciño Blues (Alba María e Queco Díaz)\nBodegón A Fouce (Ramón Montenegro, 2)\n12:00 Visita á exposición 'Saúde e Terra, Irmá(n)s!'\nLuns 21 de novembro\n20:00 Presentación do libro 'A nosa Terra é nosa! A xeira das Irmandades da Fala (1916-1931)', coa presenza de Emilio Ínsua (autor)\ninscricións ao obradoiro e/ou a cea en culturadopais@gmail.com até o xoves 17 de novembro\n(texto engadido o día 11/ / 11/ / 16 )\nImpartido por Lina Rodriguez, de Lordelo (Mondariz) e Lola Amoedo, de Toutón. E coa participación de Francisco Feijóo “Xisco”.\n16.30h – Obradoiro de pandeireta\nImpartido por pandereteiras de Sequeiros e A Ermida, de Toutón, de Gargamala, San Vicente de Oitavén e do Lecer de Pazos. E coa colaboración de Francisco Feijóo “Xisco”.\n17.30h – Relatorio II\nConformación e características da etno-zona “Serán”. Por Xandre Outeiro\n18:15h. - Quenda de preguntas\n18.30h – Proxección audiovisual\nProxección dun video resumo das I Xornadas sobre o Serán.\n18.45h – Descanso\n19.00h – Mesa de debate\nCon de pandereteiras de Sequeiros e A Ermida, de Toutón, de Gargamala, San Vicente de Oitavén e do Lecer de Pazos. Tamén Pandereteias de Avión.\nE moderada por Xandre Outeiro.\n20.15h – Serán\nSerán a cargo dos grupos de pandereteiras de Sequeiros e A Ermida, de Toutón, de Gargamala, San Vicente de Oitavén e do Lecer de Pazos. Tamén Pandereteiras de Avión.\n21.15h – Peche\nActuación dos grupos convidados da comarca.\nA principios do pasado século XX, nunha ampla zona do interior da provincia de Pontevedra que abrangue os Concellos de Pazos de Borbén, Fornelos de Montes, Mondariz, Pontecaldelas, Soutomaior, etc., a xente das aldeas organizaba, pasada a tempada de verán, pequenas festas participativas que favorecían o achegamento e a diversión entre mozos e mozas.Argallábanse en casas particulares, alboios ou mesmo cortes, e daban comezo ó caer a tardiña, polo serán, de aí o seu nome. Alí se reunían cantadores e cantadoras, bailadores e bailadoras, para cantar, bailar e desfrutar da xornada. Pero non o facían de calquera xeito, se non que tiñan unha organización tradicional ben clara e definida para as súas actuacións, sobre todo no tocante ás pezas que levaba cada baile.Con estas xornadas pretendemos profundizar nestas reunións tradicionais, Os Seráns, da man de quen as viviu en primeira persoa, e que representan un reflexo da identidade social e cultural do noso pobo, e un gran exemplo do Patrimonio Cultural Inmaterial que temos en Galicia. Por iso, o vindeiro 12 de novembro dende a Asociación de Gaiteir@s Galeg@s organizamos a II Xornada sobre o Serán, no que desfrutar non só da música e do baile senón tamén charlas, coloquios, mesas redondas,... sobre a súa temática. Será en Pazos de Borbén, berce dos seráns do pasado século e xermolador do seu rexurdimento.Anota a cita na túa axenda, pois sen dúbida é unha cita que non querrás perderte!!!\nNeste espectáculo, incluido no programa Danza 3 de difusión do baile e da música tradicionais, O Fiadeiro recrea as formas de festexar que tiñan os galegos nas diferentes zonas xeográficas; esas diferenzas e semellanzas que, xuntas, forman o conxunto de saberes que forxaron a identidade da cultura galega ao transmitirse de xeración en xeración.\nNa nosa terra as festas populares sempre tiveron unha presenza fundamental. Como no resto das culturas, o espazo e os rituais das celebracións serviron para axudar á convivencia e ás relacións entre as persoas. Nese marco lúdico, as músicas e os bailes populares atoparon o seu acubillo natural, o medio para se conservar, o lugar onde se transmitir. Como en tantos outros asuntos, foi o lugar de orixe o que lles deu os nomes. Mentres que no Suroeste -Condado, Val da Louriña, Val Miñor, Val do Fragoso, etc.- recibiron o nome de seráns, no Noroeste -Bergantiños, As Mariñas, Compostela, etc.- son ruadas; polavilas cando nos diriximos cara o Oriente (Ancares, Fonsagrada, Courel, etc) e fiadeiros na esquina que resta, o Sueste galego. Nomes diferentes para referirse a realidades moi semellantes nos catro puntos cardinais do noso país. Reciban o nome que reciban, todas estas xuntanzas e costumes caracterizan, potencian e dan identidade á nosa cultura.\nComo é norma no traballo da agrupación, o contido do espectáculo está integramente baseado no traballo de campo realizado ao longo de todas as bisbarras galegas polos membros da agrupación desde a súa fundación en 1996.\nEste programa de difusión do baile e da música tradicionais Danza 3 conta co apoio da Consellería de Cultura, Educación e Ordenación Universitaria a través da Agadic (Axencia Galega das Industrias Culturais).\nFoliada Magosto no Mesón Corazón Branco (Arteixo)\nLembrade que, como ven sendo habitual, mañá venres día 11 haberá Repifesta no Mesón Corazón Blanco, fronte á Ría de Barrañán (Chamín), a partir das 21:30 horas.\nNesta ocasión, celebraremos o noso particular Magosto, ó que están convidados todos os que queiran asistir.


Outro aldraxe no río dos Gafos - Pontevedra Viva\nOutros artigos de Antón Roel Villanueva\nCando o río era un punto de luz\nMartes 15 de Setembro, 2020\nVaipolorío volve ao Gafos\nO campo da feira na memoria\nA Peregrina dos parques e prazas\nMércores 19 de Agosto, 2020\nVaipolorío volve ao río dos Gafos\nOutro aldraxe no río dos Gafos\nHai uns cantos anos, veciños e veciñas da contorna do rio dos Gafos acordaron nomear a carballeira do paseo detrás do edificio de Sanidade Exterior xusto antes onde o rio perde a sua luz como Carballeira Manuel Maria en homenaxe ao poeta da natureza. Dende aquela xa van catro carteis que desaparecen e veciños e veciñas con moito esforzo teñen que repor. O derradeiro foi durante o confinamento cando todos estabamos nas nosas casas respectando as normas de sanidade para salvar vidas alguén, saltándose as normas e pondo a saúde de todos en perigo, sacou o cartel (que nós pensamos non molestaba a ninguén) só por maldade e cobardia, pois non se entende por que molesta o nomear cun nome de poeta a unha carballeira.\nEra un cartel diferente de aluminio cunha fotografia e un poema do poeta. Pensouse en facer unha cartel máis bonito e que perdurara algo máis no tempo. Investíronse cartos e tempo e fixouse con cemento no chan, pero non serviu de nada. O máis razoabel seria, se alguén non lle gustase o nome, que propuxera outro personaxe e non destragar a vontade e iniciativa de moitos veciños que só pretenden pór nome á derradeira carballeira urbana e pensaron que o máis axeitado seria porlle o dun poeta comprometido coa natureza .\nAgora, os veciños e veciñas cansos xa de que lles arrinquen os carteis decidiron solicitar por rexistro ao Concello e Deputacion colocar un monolito de pedra cunha placa, a ver se asi dura máis e se a alguén non lle gusta que faga o mesmo e solicite outro nome para a carballeira, que non estrague o traballo que fan outros. E se queren facer algo polo rio que o limpen e coiden e non destrúan o traballo doutros. Tamén para dita contorna do paseo do Gafos pensouse que o concello negocie coa Xunta a cesion dos xardíns de Sanidade Exterior e cunha pasarela de madeira unila á carballeira no Gafos, como xa se fixo en Monte Porreiro cos xardins da UNED, e gañar asi outro espazo para o lecer da ciudania. Non se entende ter privatizado uns xardins que deberian ser de goce de todos.\nAgora, co retorno a normalidade despois de moito tempo confinados, decatámonos da importancia que ten o dispor de espazos para o lecer sobre todo para os nosos maiores, agora que vén o bo tempo para poder desfrutar da frescura de paseos a carón do rio e dotar de máis arbores e bancos á contorna do rio. É un privilexio ter espazos axeitados moi preto do centro da cidade e cantos máis espazos se poidan habilitar moito mellor para mellorar a calidade de vida dos nosos maiores que tanto sufriron ca pandemia e, como xa se fixo nalguha das nosas praias, a carballeira do Gafos será un bo lugar para pór libros para que se poidan ler sentados nun banco coa tranqulidade do marmurio do rio. E para gardalos despois de lelos se poderían reciclar e acondicionar as vellas cabinas telefonicas xa en dexuso e darlle unha nova utilidade.


O CONCELLO COLABORA COA ASOCIACIÓN DE NAIS E PAIS "ACIBRO" DO COLEXIO JORGE JUAN NA "I CARREIRA-ANDAINA CORAZÓN ACIBRO"\nO evento terá lugar o vindeiro sábado, día 5, e os beneficios das inscricións doaranse á Asociación de loita contra a violencia de xénero (Alvixe)\nNarón, 1 de outubro de 2019. O concelleiro de Deportes, José Oreona, presentou esta mañá a primeira edición da “Carreira e andaina Corazón Acibro”, organizada pola Asociación de Nais e Pais “Acibro” do colexio Jorge Juan de Xuvia. Á presentación asistiron tamén a directora do colexio Jorge Juan, María José Cazorla; o presidente da ANPA, Antonio Porto, e a presidenta da Asociación de loita contra a violencia de xénero, (Alvixe), Paloma Rodríguez. A cita, tal e como indicou o edil, terá lugar o vindeiro sábado, día 5, no paseo marítimo de Xuvia, e os beneficios das inscricións –que poden realizarse a través da web: www.carreirasgalegas.com- doaranse á asociación Alvixe, para a loita contra a violencia de xénero. O prezo das inscricións é de un euro –a modo de donativo- para as categorías de Biberóns, Pitufos e Escolares e dous euros para o resto, podendo tamén realizarse doazóns a través do Dorsal 0, tanto na modalidade da carreira como na da andaina.\n“Este evento é un proxecto educativo no que tratamos de implicar a toda a comunidade do colexio Jorge Juan de Xuvia programando unha actividade deportiva cun marcado carácter solidario”, explicaron. Dende a ANPA do colexio Jorge Juan agradeceron a colaboración do Concello, de Alvixe e do resto de entidades e empresas implicadas no evento. “Esperamos que esta carreira teña continuidade e que participe ademais de xente do colexio, calquera outra persoa que queira colaborar”, apuntou Porto.\nA convocatoria consta dunha carreira de catro quilómetros e tamén carreiras para menores (categorías Escolares, Pitufos e Biberóns) para as que en total hai inscritas 115 persoas. No que respecta á andaina, os inscritos totais son 101 persoas a día de hoxe, dos que 69 son da categoría de adultos e os 32 restantes da de menores. A cita dará comezo ás 10.30 horas, coa saída da carreira absoluta, de catro quilómetros e ás 10.33 está prevista a saída da andaina de adultos, de tres quilómetros. En canto ás categorías de Escolares –con saídas ás 11.15; 11.25 e 11.40 horas- (de 2005 a 2012) os percorridos serán de 500 metros, un quilómetro e dous quilómetros, en función da idade, mentres que para os Pitufos, que partirán ás 12.00 horas, será de 150 metros (nados entre 2013 e 2016) e para Biberóns, con saída ás 12.15 horas, de 30 metros. A entrega de premios está prevista ás 12.30 horas, con trofeos para os tres primeiros clasificados de cada categoría e tamén premios ao gañador e gañadora da carreira absoluta, tal e como indicaron dende a organización.\nA convocatoria inclúe a maiores unhas charlas o venres, día 4 a partir das 9.05 horas, no colexio Jorge Juan de Xuvia, nas que se falará sobre “Violencia? Non, grazas” e “Novas tecnoloxías. Ciberacoso”, que tal e como explicou a directora do colexio Jorge Juan impartirá persoal da Policía Nacional a alumnado de quinto e sexto e os catro cursos de Secundaria. “Ao longo do curso organizamos varias charlas e obradoiros no centro sobre esta temática e con este evento tamén apostamos por promover a actividade física, os hábitos de vida saudables e a solidariedade”, explicou Cazorla.\nA presidenta de Alvixe felicitou á organización desta carreira e andaina “Corazón Acibro” “por tratar este tema conxugando as bases polas que hai que comezar, a prevención e a sensibilización social, sacando o problema á rúa porque este é un problema social e que temos que abordar entre todas e todos”, subliñou Rodríguez. Así mesmo, avanzou que se impartirán charlas o venres a partir das 12.00 horas a alumnado de Infantil e Primaria “para alertar aos nenos sobre determinados tipos de comportamentos que hai que previr”. No transcurso da “I Carreira e andaina Corazón Acibro” Alvixe instalará na zona de saída un punto de información no que persoal da asociación explicará o traballo que realizan e os recursos que ofrece a entidade.\nFinalmente, a concelleira de Ensino, Mercedes Taibo, felicitou aos organizadores da iniciativa e á asociación Alvixe por este evento e “pola visibilidade que lle dará á importancia da loita contra a violencia de xénero e tamén o ciberacoso”. A edil asegurou que dende o Concello “somos moi conscientes deste grave problema e por iso, levamos anos traballando con diferentes colectivos, entre eles os escolares, en materia de prevención e loita contra a violencia de xénero”.


AMICOS INAUGURA UN OBRADOIRO E UNHA EXPOSICIÓN DE ARTE RECICLADO - Asociación Amicos\nAMICOS INAUGURA UN OBRADOIRO E UNHA EXPOSICIÓN DE ARTE RECICLADO\nO Centro Social de Boiro, que se atopa na Rúa Manuel María 1, acolleu unha Exposición de Arte Reciclado e un obradoiro inaugurado por Amicos.\nA mostra está composta por 15 obras feitas con moita paixón polas persoas de Amicos. Cada peza está feita por materiais reciclados como plásticos, cartón, cunchas, xeso ou madeira.\n“Dende a Asociación Amicos, traballamos para o desenvolvemento integral das persoas con discapacidade. Con esta finalidade levamos a cabo un taller de expresión artística, que nós coñecemos como EXPRESARTE”, explicaba Digna Iglesias, vicepresidenta da Asociación Amicos, que acompañou ao alcalde e aos nosos chicos e chicas nesta inauguración.\nCon motivo do ano Xacobeo decidiuse fusionar o espírito ecolóxico e creativo, xurdindo esta exposición de obras sobre o camiño de Santiago con elementos reciclados e reutilizables: “Hemos utilizado plásticos, madera, conchas… lo hemos pasado muy bien”, indicaba Martín Remeseiro, un dos artistas que participou nesta mostra.\nA colección é moi variada e creativa e está composta por obras que van dende os símbolos do Camiño, a universalidade do mesmo e as súas experiencias.\nO alcalde de Boiro, José Ramón Romero, quedou moi impresionado coa calidade das obras: “Invitamos aos veciños a vir a esta exposición, que ademais está feita con materiais reciclados. É unha boa iniciativa para concienciar os nenos e ademais tamén se pon en valor o camiño de Santiago”.\nA exposición estará aberta dende o 20 ata o 25 de xullo, polo que vos animamos a todos a que vos pasedes a vela. Ademais, durante a exposición levaranse a cabo obradoiros de Expresarte sobre o Camiño de Santiago con material reciclado ou reutilizado para nenos. O obxectivo é seguir transmitindo o valor do reciclaxe.\nO obradoiro de Arte Reciclado está enfocado para nenos de ente 4 a 16 anos. Celebrarase o 20,21 e 22 de xullo de 11:00 a 13:00h no Centro Social de Boiro. Haberá un último día de formación o 24 de xullo no mesmo horario na Feira Eco-Lóxica de Boiro. A inscripción é libre e gratuita e pódese mandando un correo a hola@amicos.org.\nSen categoría (46)


Ethel Vázquez destacou a aposta do Partido Popular polo desenvolvemento de infraestruturas estratéxicas na área metropolitana da Coruña | PP Provincia A Coruña\nEthel Vázquez destacou a aposta do Partido Popular polo desenvolvemento de infraestruturas estratéxicas na área metropolitana da Coruña\nEthel Vázquez destacou a aposta do Partido Popular polo desenvolvemento de infraestruturas estratéxicas que contribúan á dinamización da economía e o emprego na área metropolitana da Coruña.\nAdemais, convidou sector empresarial a unirse á reivindicación de para que se execute a conexión ferroviaria do Porto Exterior. Trátase, sinalou, dunha infraestrutura fundamental para a competitividade de toda a área, que conta ademais cun proxecto construtivo e cuxa licitación chegou a ser anunciada polo Goberno de España no Diario Oficial da Unión Europea.\nEthel Vázquez fixo un repaso polas obras desenvolvidas na última década pola Xunta con ese obxectivo, como a Terceira Rolda, que supuxo un investimento de 80 millóns de euros nos peores anos da crise económica e foi decisiva para a mobilidade das zonas empresariais da Grela, Pocomaco e Vío. Ou á Vía Ártabra, na que se investiron xa 70 millóns de euros e que está a prolongarse cun investimento doutros 40 millóns para conectala coa AP-9 en beneficio dos municipios de Oleiros, Cambre e Sada.\nAdemais, referiuse ao eixe dos polígonos de Sabón e Morás en Arteixo, como unha referencia no traballo da Xunta polo desenvolvemento industrial da Coruña. Salientou as obras viarias como a glorieta sobreelevada, o aumento da capacidade da avenida de Vilarrodís, o desdobramento da avenida da Deputación e, moi especialmente, os máis de 100 millóns de euros investidos no desenvolvemento do polígono de Morás, que hoxe ten o 70% do seu solo adxudicado.


«A vida no Ártico ten un ritmo lento e natural, hai tempo para todo»\nOijha e Philippe levan arte ata os recunchos máis afastados no seu barco de vela\nOs franceses Oijha e Philippe proceden de Normandía e de Córsega, respectivamente, e estes días están atracados en Mugardos porque levan consigo o espectáculo Igloo, celebrado onte en Pontedeume. A súa historia é algo fóra do común, pois a parella coñeceuse en Groenlandia, nin máis nin menos, cando os dous decidiron cambiar o rumbo das súas vidas e abandonar os ritmos do mundo moderno. Xuntos embarcáronse nunha travesía que lles permite reunir as súas paixóns mentres percorren os lugares que máis lles interesan.\nPhilippe soñou dende neno con coñecer o estreito de Bering, con visitar Alaska e avistar osos polares. Tomou a iniciativa hai xa dez anos de deixar Francia e marchar de viaxe ao Ártico cuns amigos. Antes xa pasara doce anos no Brasil (proba disto é o seu perfecto portugués). Resolveu mercar un remolcador que pertencera á mariña nacional francesa e que acondicionou para facelo máis sostible. Alá onde ían amosaban á xente como era a vida no barco: puxeron paneis solares, instalaron un muíño e empregaron pintura ecolóxica, entre outras moitas eleccións que fixeron para volvelo respectuoso co medio.\nEntón, Philippe pensou no illadas que están algunhas zonas do globo, especialmente no hemisferio norte, e no marabilloso que sería levarlles actuacións e espectáculos en directo. Decidiu establecer unha residencia artística en Groenlandia, onde convidarían a oito artistas de distintas disciplinas: músicos, escultores, escritores... «Pensei que sería interesante ver como poden crear nun ambiente tan distinto, onde case sempre é noite».\nO proxecto lévase facendo catro anos e grazas a el coñeceu a Oijha, a súa actual parella e compañeira de viaxe. Cambiaron o remolcador por un barco de vela e agora chegaron a Galicia, animados por dous ferroláns que tiveron interese pola súa historia, Juan Veiga e o seu sobriño.\nPola súa banda, Oijha tomara a mesma iniciativa ca Philippe de escapar dunha vida que se lle facía rutineira. Estudaba Dereito na Sorbonne, pero quería ser artista conceptual. Actualmente é Doutora en Dereito internacional Antártico pola Universidade de Nantes, mais as súas principais ocupacións son a investigación e a creación nas súas diversas inquedanzas como bailarina, poeta e artista plástica. Leva tamén a asociación Inspire, que promove actividades culturais, artísticas e de meditación. En definitiva, é unha muller polivalente e unha artista polifacética; conseguiu a residencia no Ártico porque a súa proposta destacou entre as doutros douscentos candidatos: ela quería pintar con tinta de calamar e facer do xeo o seu lenzo, pasar o inverno ártico e ver a aurora boreal.\nO espectáculo que ofrece mentres viaxan no barco veleiro foi concibido en Groenlandia, e onte puideron disfrutar del os eumeses que se achegaron ao mercado de abastos, onde tivo lugar a performance de Igloo. É un espectáculo tranquilo que transmite paz, segundo explican. «A vida no Ártico ten un ritmo máis lento e natural, por así dicilo. Na vida moderna non hai tempo, faltan poesía e felicidade», afirman.\nO inverno é duro e longo no Ártico, así que a parella gala quedará en Francia tras dar volta á Península Ibérica. Oijha planea botar un tempo en Reunión, onde constrúe unha «casa da poesía».\nArchivado en: Groenlandia Francia Pontedeume Arte Mugardos


Premios para os mellores queixos e meles de Galicia\nXa se coñecen os gañadores da XI Cata dos Queixos e a VII Cata dos Meles de Galicia. O conselleiro de Medio Rural, Alfredo Suárez Canal, foi o encargado de presidir a entrega dos galardóns. Na categoría de queixos Tetilla, a distinción de Ouro foi para Queixería Prestes; a de Prata para Anzuxao e a de Bronce para Alimentos Ruta Xacobea. En Arzúa-Ulloa, a distinción de Ouro foi para Arquesan, a de Prata para Alimentos Ruta Xacobea e a de Bronce para Bama.\nNos queixos San Simón da Costa impúxose Queixería Crisanto, coa distinción de Ouro; seguida de Queixería Catadoiro, coa de Prata, e Prestes co Bronce. Finalmente, a única distinción para queixos do Cebreiro foi para Castelo.\nEn meles, na categoría de Meles Multiflorais impúxose, coa distinción de Ouro, O Trobo; tras dela, coa Prata, O Testeiro e, coa distinción de Bronce situouse Mel de Monfero. En Meles Monoflorais, a única distinción foi para O Testeiro. En total, presentáronse ás catas corenta e nove queixos e dezanove meles.


EMILIANO OTEGUI FALOU COS ALUMNOS DA FARIXA NO OUFF | Academia Galega do Audiovisual\nEMILIANO OTEGUI FALOU COS ALUMNOS DA FARIXA NO OUFF\nLeva máis de 30 anos no oficio, desde que se metera de axudante de produción con Carlos Saura en Bodas de Sangre no 1981. Anos despois, José Luis Cuerda pasoulle un guión que levaba tempo rondando por diversas oficinas e que semellaba interesante. Tratábase de Tesis, dun tal Alejandro Amenábar… a que sería a súa primeira produción en solitario. Logo virían Los Otros e Mar adentro, entre outros, así como 6 premios Goya polo seu labor. Con estes vimbios se presentaba esta mañá Emiliano Otegui nos encontros do 17OUFF perante un público, na súa maioría alumnos do ciclo de Produción Audiovisual do CIFP A Farixa, co que compartiu experiencias, curiosidades e mesmo inquedanzas profesionais. Comezou facendo un repaso polo aspecto máis tecnolóxico, das diferenzas entre o filme de 35mm e as posibilidades do dixital, tanto no referente ao son como á montaxe final. “O dixital déixao todo máis claro, máis limpo, máis nítido”, di, aínda que bota en falta “a textura, ese gran que me parece fundamental”. Iso si, “todo é máis rápido e tes máis posibilidades de modificalo na sala de posprodución”, recoñecía.\nEmiliano Otegui, membro do xurado do 17OUFF, non quixo estenderse moito na súa alocución e si darlle a palabra aos alumnos da Farixa. Deste xeito, puideron charlar sobre temas de rabiosa actualidade como a suba do IVE, que tildou de “catastrófico”, a diferenza entre producir series de televisión e películas, os recortes nos orzamentos das televisións para o cine e o duro das condicións que lles impoñen ás películas, as posibilidades da TDT ou os novos formatos de visionado dos contidos audiovisuais.\nO programa do 17OUFF prosegue esta tarde no CINEBOX, onde destaca a presenza de Pedro Solla e de Comba Campoy (Morreu o demo, acabouse a peseta) na sesión das 20:30h, acompañados desta vez da produtora Chelo Loureiro (O xigante). Seguirán con nós, para presentar a última sesión, os representantes de Ali, o director Paco R. Baños e Daniel de Zayas).


breTEMA 2104: FEMINISMO - FestiVal das Brétemas\nQUE É O FVB?\nbreTEMA DO ANO\nbreTEMA 2018: SOMOS DO MONTE\nbreTEMA 2017: POVOS NAS MARGENS\nbreTEMA 2016: CORPOS E SEXUALIDADES\nbreTEMA 2015: LINGUAS MINORIZADAS\nbreTEMA 2104: FEMINISMO\npolo resto do corpo\nBRETE PARA CRETE\nINICIO > breTEMA DO ANO > \nNo 2014 o festi comezamos a escoller un "breTEMA" que guiase todas as actividades que fósemos a levar a cabo durante o ano.\nO punto de partida foi o\nPorque sabemos da dificultade de desfrutar da música feita por mulleres, tamén sabemos que nom é algo aillado nen anecdótico. Por iso, adicamos todo o ano a identificar; para denunciar, os múltiples disfraces da violencia machista. Círculos, audiovisuais, concertos, palestras, exposicións e espazos para tecer entre todas pensamentos máis críticos e igualitarios.\nO 2014 non foi un ano como outro calquera. Estamos a vivir tempos dificiles para a maioría social e ainda com maior dureza para as mulleres. Desde a organización do Festi-Val das brétemas sabemos da forza transformadora que ten construirmos xuntas redes sociais e populares para o comezo da festa infinita.\nO 2014 foi o ano 0, da rebelión das de abaixo\nPROGRAMA DO III FVB\n18h (no bar Onde Sempre)\n"O SEXO CON SENTIDO"\n(impartido polo COLECTIVO XAIRA)\n21h (polas rúas de Ponteareas)\nCONCURSO DE CANTOS DE TABERNAS\n12h Sesión Vermú (na Feira Vella)\n19h Teatro (na Casa Cultural de Angoares)\n"PAN! PAN!" de A PANADARÍA\n22h: Concertos (na Feira Vella)\nSOM DE GRINGO\nMinuto un do 2014.Querémonos livres. Desde a asociación cultural do Festi-Val das Brétemas fixemos unha declaración de intencións a noite de ano novo. Será o Feminismo o que marque a nova metodoloxía de traballo bretemoso. Porque sabemos da dificultade de desfrutar da música feita por mulleres, tamén sabemos que nom é algo aillado nen anecdótico. Por iso, adicaremos todo o ano a identificar para denunciar os múltiples disfraces da violencia machista. Circulos, audiovisuais, concertos e espazos para tecer entre todas pensamentos máis críticos e igualitarios No 2015 non esqueceremos o aprendido no 14 pero será outra temática social e cultural a que marcará a nosa liña de intervención cultural.\nXaneiro comezou enchendo as paredes dun local enigmático de Ponteareas de frases, citas e reflexións de mulleres que nos acompañan no noso axir diario. Saimos de festa , visibilizando desde as aparencias, os pasos de aquelas que dunha ou outra maneira fan parte da nossa historia, con as nosas galas, risas bailes e conversas. Também em xaneiro, presentaremos a edición impresa de Pikara Magazine, revista online dExornalismo feminista. Na quinta feira 30, desde Euskal Herria, Andrea Momoitio achegaranos no bar Embruxos este transformador proxecto. Às oito da tarde!\nEm febreiro traballaremos para non deixar pasar a oportunidade de pasear polas rúas da nosa vila denunciando, máis uña agresión ás mulleres no 2 de Marzo. O entroido, festa pagana na que poder denunciar publicamente aos que pretenden esmagar os nosos dereitos, adoptando o escarno de maldicir como a raiz do noso carnaval e adn.\nO 8 de marzo. Non é máis un día da nai por moito que o intenten. O Día Internacional Das Mulleres Traballadoras significa conciencia e loita feminista. En Ponteareas teremos a oportunidade de participar numha mesa redonda entre mulleres presentes e ativas em difererentes sectores e ámbitos profesionais. Deportistas, Profesoras, labregas, artistas e activistas, aportarán as súas perspectivas sobre a situación actual no patriarcado do século XXI.\nEn abril traballaremos arreo na recuperación dun espazo arquitectónico do noso pobo; a ferratería Mariño. Este antigo comercio, situado na rúa Esperanza, abrirá novamente no mes de maio, para cederlle o protagonismo ás artes visuais. Pilar Abades, Sabela Iglesias, Silvia Mella e Xiana Arias exporán os seus traballos fotográficos durante todo o mes. As portas estarán abertas diariamente a colexios, institutos e público en xeral. Teremos a oportunidade tamén, de participar durante tres días nun obradoiro de fotográfia .\nFinalmente, cámaras en man, e poñendo os anteollos violetas, as compañeiras proporán un tema có que traballar a imaxen desde a perspectiva de xénero, para a súa divulgación final.\nO 17 e 15 de maio escoitaremos novamente dúas reinvindicacións nacionais e transfronteirizas. Galiza e Palestina teñem moito que dicir. Diferentes asociacións, colectivos ou persoas compartirán con nós na sala multiusos de Ponteareas as súas reinvindicacións politicas e culturais polo o dereito a decidir dos pobos .\nMaio de letras, de palabras e imaxes libertarias cedidas polo Festival de Cine Árabe Amal e a BDS, coas portas sempre abertas.\nO 2014 non será un ano como outro calquera. Estamos a vivir tempos dificiles para a maioría social e ainda com maior dureza para as mulleres. Desde a organización do Festi-Val das brétemas sabemos da forza transformadora que ten construirmos xuntas redes sociais e populares para o comezo da festa infinita. O 2014 será o ano 0, da rebelión das de abaixo.\nNa loita e na festa o maschismo sempre apesta!\nEnvíanos as túas suxestións a


Premio Esquío de Poesía 1983\n“Este libro é a miña magdalena proustiana”, diría Pilar Pallarés, anos despois da primeira edición sobre Sétima soidade (Col. Esquío de Poesía 2007).\nFrancisco Pillado Rivadulla é o autor do prólogo na edición da Col. Esquío de Poesía da Sociedade de Cultura Valle-Inclán, prólogo en que expresaará: “[...]Sétima soidade, de Pilar Pallarés, é unha confesión, de fundo calado lírico, sobre o amor total e o desamor por acabamento. Do amor como renacimento, autodesvelación e acceso á plenitude do ser, e a unha cosmovisión transmutadora que leva a peculiar instalación no mundo, inzada de especificacións e anoloxias antes insuspeitadas que o amante vive como únicas e irrepetetíveis. E o amor – miragre – mistério en grau superlativo que Pilar Pallarés parece extrair por completo de si mesma, da súa fina sensibilidade sacudida polo achádego e a paixón desbordada, porque a persoa amada é antes evocada ou entresentida en futuros encontros que presente.\n‘Esa estraña ternura / con que sabes dicer-me que non me amas’ corresponde xa ao ‘regreso ao eu e ao siléncio do amor acabado’, a un desviver e ao deterioro premortal, á redescoberta da dialéctica amor – morte. [...] ”\nEn palabras de Xosé Luís Castro: “ [...] Inagúrase na súa produción poética coa publicación desta obra unha etapa de intimismo radical, —róubolle o membrete a Teresa Seara—, o que a emparentaría coa Rosalía de Follas Novas. E é certo, se algo caracteriza o mundo poético de Pilar Pallarés en calquera das súas obras é a forza, a contundencia, con que xorden os seus versos; é a súa unha “escrita do desgarro e da soidade” (H. González). Con este poemario podemos afirmar sen ningún tipo de riscos que acadou a súa madurez poética, e contradictoriamente, no momento do seu nacemento como poeta dos 80. [...]”\nPallarés García, Pilar (1957)


Suba da recría e baixada dos tenreiros carniceiros en Silleda - Campo Galego\nInicio / Carne / Suba da recría e baixada dos tenreiros carniceiros en Silleda\nA Central Agropecuaria de Galicia rexistrou este martes unha suba nos becerros de recría, tanto frisóns como de cruces. Os tenreiros carniceiros baixaron, ó igual que o gando maior. Novas subas nas mesas de porcino e redución do prezo do coello na Lonxa de Madrid\nCampo Galego 03/12/2019 7:17 p.m.\nA Central Agropecuaria de Galicia – Abanca rexistrou este martes unha suba dos prezos da recría, tanto nos animais frisóns como nos de cruces industriais. Porén, nos tenreiros carniceiros produciuse unha baixada das cotizacións, ó igual que no gando vacún maior. Nas mesas de prezos, subiron os porcos cebados e os leitóns, mentres os ovos se manteñen sen cambios. Esta semana, en Madrid reduciuse o prezo do coello, logo de varios meses sen variacións.\nAdemais, na xornada de hoxe comunicouse que se suspenderán as dúas últimas feiras do mes, ó coincidir co festivo de Noiteboa (martes 24), e co día de Fin de Ano, (martes 31). Así, a última xornada de actividade deste ano da Central Agropecuaria de Galicia será o martes 17 de decembro.\nSuspéndense as dúas últimas feiras do mes, as dos días 24 e 31 de decembro\nEn canto á recría, nos becerros frisóns a tendencia foi á alza pero houbo unha excepción nos animais máis novos, os de menos de 20 días, onde se reduciu o prezo en 10 euros e se cotizaron a 69 euros. Nos animais de entre 20 e 50 días a suba foi de 13 euros e acadaron os 96 euros. Mentres, nos becerros de máis idade, os de máis de 50 días, o incremento foi de 3 euros e pasaron a cotizarse a 115 euros.\nNa recría de cruces industriais as subas rexistráronse en tódalas categorías. Nos becerros de menos de 20 días o prezo medio foi de 359 euros, logo dun incremento de 49 euros. Nos animais de entre 20 e 50 días o aumento foi de 35 euros e pasaron a cotizarse a 382 euros. Finalmente, nos becerros de máis de 50 días, o prezo situouse nos 451 euros, tras unha suba de 68 euros.\nNo caso dos becerros carniceiros, os machos de raza Frisoa situáronse en 453 euros, 52 euros menos que a semana pasada. Nos animais de cruces industriais o prezo medio para os machos foi de 741 euros, logo dunha baixada de 82 euros. No caso das femias desta categoría experimentaron unha redución do prezo de 34 euros e pasaron a pagarse a 705 euros de media.\nNo gando vacún maior a tendencia tamén foi á baixa. As vacas de primeira categoría cotizáronse a 1.058 euros, logo dunha redución de 6 euros. No caso dos animais de desvelle o prezo baixou 8 euros para situarse en 442 euros. A única excepción veu dada polas vacas de segunda categoría que incrementaron o seu valor en 17 euros e pasaron a cotizarse a 702 euros.\nSuba no porcino e baixada do coello\nEn canto ó porcino, as mesas de cotizacións acordaron subir esta semana os prezos tanto do porco cebado como dos leitóns. No caso do porco cebado os incrementos oscilan entre os 0,03 e os 0,05 euros dependendo das categorías. O porco cebado selecto e normal rexistraron un incremento de 0,03 euros e sitúanse en 1,525 e 1,50 euros o quilo respectivamente. A categoría de Canle II cotízase a 1,948 euros o quilo logo dunha suba de 0,039 euros e os porcos de desvelle atópanse entre 0,84 e 0,9 euros tras un incremento de 0,050 euros, a suba máis significativa da xornada.\nOs leitóns continúan coa tendencia á alza das últimas semanas e rexistran unha nova suba, neste caso de 2,5 euros por animal en tódalas categorías. O bacoriño de 20 quilos procedente dunha única granxa acada os 71,50 euros e os animais chegados de varias ganderías cotízanse a 66,50 euros. O prezo por quilo é de 3,575 e 3,325 euros respectivamente.\nOs ovos mantéñense sen cambios esta semana e os prezos están do seguinte xeito: os ovos da categoría XL cotízanse a 1,46 euros a ducia, os da L a 1,33 euros, os da M acadan os 1,22 euros e os da S a 1 euro. O prezo das galiñas de desvelle mantense tamén sen variacións e continúa entre os 0,06 e os 0,14 euros por quilo.\nMentres, na Lonxa de Madrid, esta semana produciuse unha baixada do prezo do coello en 0,10 euros, o que fai que o quilo pase a cotizarse a 2,20 euros, tras varios meses sen cambios na cotización.


O 2022 comezará cun desfile de rondallas conxunto O Porriño-Mos - Porriño Digital\nO 2022 comezará cun desfile de rondallas conxunto O Porriño-Mos\nSthela Táboas 29/12/2021\nSerá o domingo 2 de xaneiro e reunirá ás 4 agrupación mosenses xunto ás duas porriñesas\nO alcalde do Porriño, Alejandro Lorenzo, e a alcaldesa de Mos, Nidia Arévalo, mantiveron hoxe dúas xuntanzas -no Concello do Porriño e na rotonda das Angustias- nas que acordaron a celebración conxunta dun desfile, coa participación das rondallas de ambos concellos cun cruzamento en dous puntos; que terá lugar o vindeiro domingo 2 de xaneiro, se as condicións meteorolóxicas o permiten.\nEsta tarde reuníronse os responsables das catro rondallas de Mos -Santa Eulalia, Herville, Santiaguiño de Guizán e Torroso- e as dúas de Porriño -Santa Eulalia de Atios e Asociación Cultural Musical de Pontellas- para resolver os detalles da posta en escena do desfile.\nA idea é que tres rondallas partan da rotonda de Costilleta en Mos e as outras tres, dende a avenida Domingo Bueno e da rúa Antonio Palacios, no Porriño.\nAmbos rexedores indicaron que, en todo caso, a celebración do evento ao aire libre realizarase cumprindo estrictamente cos protocolos anti-Covid esixidos pola autoridade sanitaria, e coa vixilancia da Policía Local de ambos Concellos.\nO alcalde Lorenzo manifestou que “considerando que somos dous pobos irmáns e que queremos confraternizar e compartir diversas actividades, decidimos facer un certame conxunto de rondallas na rúa para disfrute de todos”.\nCo obxectivo posto na boa relación entre ámbos concellos, Nidia Arévalo avanzou que “tratamos de asuntos en común como o deslinde e a auga. Abrimos un novo tempo que se vai caracterizar pola total colaboración entre ambos concellos”, anunciou a rexedora de Mos. Pola súa banda Alejandro Lorenzo valorou que “temos moitas sinerxías e a cooperación necesaria entre os dous municipios permitirá tamén aforrar custes”.\nVolta á cita previa no Concello de Tui\nAntón Reixa galardonado con la Medalla de Oro al Mérito en las Bellas Artes 2021


O paro rexistrado descende un 30,9 % nos últimos 3 anos. Neste mesmo periodo o incremento de afiliacións á Seguridade Social é do 6% no municipio. | Copecarballiño.es\nO paro rexistrado descende un 30,9 % nos últimos 3 anos. Neste mesmo periodo o incremento de afiliacións á Seguridade Social é do 6% no municipio.\n3, Marzo 2018 Cope Carballiño\nO concello do Carballiño considera os datos como moi positivos ao indicar que "en maio de 2015 cando tiveron lugar as últimas eleccións municipais, o número de demandantes de emprego baixou en 405 persoas, é decir, un 30,9%, daquela había rrexistradas 1308 persoas fornte ás 903 que hai na actualidade".\nNon obstante, non é tan favorable a evolución das afiliacións á Seguridade Social, o incremento de persoas que cotizan sitúase no 6% en relación a fai 3 anos atrás no municipio carballiñés. A pesar da remontada dos últimos anos, o dato no numero de cotizantes é ainda negativo se o comparamos co dos anos anos do inicio da crise, xa que o municipio ten hoxe menos traballadores activos que fai unha década atrás, unhos 150 cotizantes menos.\nAinda asi, e cos datos coñecidos, O Carballiño sitúase entre os concellos con mellor evolución da chamada taxa de desemprego na provincia.\nEstas cifras, con ser positivas, espérase que o sexan ainda máis de cara ao verán polo repunte do sector dos servizos na primavera e tempada estival. Así o amosa o concelleiro de Promoción Económica, Adolfo Nogueira, que cre que "neste descenso do paro ten moito que ver o reforzo do departamento municipal de orientación laboral, así como a posta en marcha do novo obradoiro e do plan integrado de emprego “Carbaemprega”, que forma actualmente a 85 persoas desempregadas en actividades cunha forte demanda no Carballiño como son soldadura, hostalería e atención sociosanitaria" . No Plan integrado de emprego do 2017 atoparon colocación 42 das 60 persoas inscritas, e neste plan integrado agárdase que a atopen como mínimo o 40% das 85 persoas inscritas.\nE tamén incide nesta evolución favorable o dinamismo que amosan as empresas punteiras do sector industrial carballiñés, como son a empresa de aeroxeneradores GRI e a empresa de construccións metálicas DIZMAR. Ambas empresas colaboran estreitamente no plan integrado de emprego e, a finais do pasado ano, tamén participaron na impartición dun curso de soldadura promovido pola Asociación de empresarios do Polígono Industrial e Parque Empresarial carballiñés conxuntamente co concello.\nA ocupación da práctica totalidade das parcelas industriais do Carballiño require a ampliación da zona industrial, e de aí que dende o concello se inste a incrementar a dotación de solo industrial. Tanto no sector industrial como no de servizos hai marxe de crecemento, e por iso as políticas municipais diríxense a promover iniciativas en ambos sectores.\nAsí, a posta en marcha do novo matadoiro, coa creación de 18 postos de traballo directos, e que pode ser o xerme doutras iniciativas vencelladas co sector cárnico, ademáis da nova pranta que constrúe a empresa GRI, e na que se crearán 55 novos postos de traballo, apuntan ao fortalecemento da actividade industrial a curto prazo. E no mesmo sentido poden englobarse outras iniciativas no sector dos servizos, como o proxecto de ampliación das instalacións termáis do Gran Balneario, ou do proxecto hostaleiro novedoso da Casa Gazpara, que xa está en execución e está previsto que se inaugure antes do verán.\nPor todo isto, tanto dende a concellería de Pomoción Económica como dende a alcaldía "agárdase que o paro poida seguir descendendo durante este ano, e que os postos de traballo que se creen sexan de maior calidade"


BIBLIOTECA DE SECUNDARIA DO CPI VIAÑO PEQUENO (TRAZO): Balda de Libros (XI): Unha presa de terra, de Marilar Aleixandre\nBalda de Libros (XI): Unha presa de terra, de Marilar Aleixandre\nFoi un libro que me gustou bastante, xa que trata dun homicidio moi interesante en todos os seus aspectos, con interrogatorios de todo tipo que levan a Ana e ós inspectores a descubrir satisfactoriamente quen foi o asasino. Recomendaríalle ler este libro a calquera persoa á que lle gusten os crimes.\nO que máis me gustou do libro foi a intriga que garda ata o final e o momento no que Lorena lle disparou no xeonllo a Pepe, xa que iso demostra a valentía que teñen moitas mulleres en estos casos, non tan fáciles.\nCambiaría o momento no que Ana di que non vai denunciar a Pepe, xa que estes casos sempre deben ser denunciables, e máis se se trata dun individuo que xa cometera outro crime, como foi o asasinato da señora “Lulú”.\nPara min un gran libro, con moitas accións interesantes!\nPersoalmente, este libro gustoume, xa que me gustan deste tipo, é dicir, de misterio, asasinatos e cousas polo estilo.\nA pesar de ser un libro curto é un destes nos que te enganchas e queres seguir lendo para saber o desenlace final. Lin a edición de La Voz de Galicia polo que non sei se son os mesmos debuxo que no libro orixinal, pero gustáronme, son moi coloridos e axudan a entender a historia mellor.\nCon respecto á lingua, o libro é fácil de entender. Como escena que máis me gustou non sabería con cal quedarme, pero quédome na que Ana vai xunta o inspector e lle di que o verdadeiro culpable é Pepe, xa que é un punto clave na historia.\nMarta Otero Ramas (4º)\nA narración Unha presa de terra gustoume moito xa que as historias de asasinatos e similares rematan gustándome xeralmente.\nA pesar diso cambiaría algunhas cousas, como darlle máis importancia e máis aparicións a Rosa, a muller da limpeza e a cal descubriu o corpo de Lurdes xa sen vida.Tamén o final na parte en que Pepe Castro atopa a gravadora que tiña Ana Candeán agochada e logo de descubrila pégalle a Ana e está a punto de matala. Pois o cambio que faría eu sería que logo de agredila deixaríaa inconsciente e fuxiría no momento en que o inspector Couto e a policía o buscasen.\nAínda así a narración gustoume moito como xa dixen antes e as escenas máis importantes foron todas as que Ana foi ao piso de Pepe, dentro destas a máis importante para min foi na cal Ana xa case deixa a un lado o caso e vai para onda Pepe, non precisamente para seguir obtendo información para resolver o caso, e tamén me gustou moito a escena na cal collen a Pepe agredindo a Ana e o deteñen.\nDamián Muíño Bello (4º)\nBalda de Libros (X): Quiéreme bien. Una historia d...


Dezaseis anos do Dezaseis\nÉ, sen dúbida algunha, un dos referentes da hostalería compostelá. Situado na emblemática rúa de San Pedro, en pleno Camiño de Santiago, O Dezaseis logra converter os clientes en amigos e a comida nun pracer ó alcance de moitos, de todos aqueles que baixan os centenarios chanzos deste fermoso local.\nO Dezaseis está na xacobea rúa de San Pedro\nO seu nome, Casa de Xantar, non deixa lugar ás dúbidas; estamos nun establecemento onde comer implica algo máis que alimentarse, que gozar dun bo prato; é unha forma de volver a aquelas comidas de antes, cociñadas paseniñamente ó calor da amizade e do bo facer.\nUn local onde gozan tanto os que comen coma os que cociñan ou sirven; por iso un dos seus maiores logros e converter os clientes ocasionais en fieis comensais e estes en amigos, unha fórmula que leva sumando devotos dezaseis anos xa, e que continúa dando moitas satisfaccións a todos os que comparten ese emblemático espazo.\nCon motivo deste simbólico aniversario, moitos dos amigos de Avelino, Suso e Gonzalo participaron na elaboración dun disco de edición limitada no que, coma non podía ser doutro xeito, escolléronse 16 temas representativos do folk galego. X. M. Budiño, Uxía, Malvela, Espido... e moitos outros amigos participaron nesta gravación que conmemora unha importante traxectoria cargada de ilusións e éxitos.\nDoce anos de polbo á grella\nNon tantos como o local pero case, ten este prato ideado por Rafa Riveiro alá polo ano 2000 e que desde entón se serve de xeito ininterrompido na carta do Dezaseis. Segue a ser o prato estrela da mellor tradición gastronómica que desenvolve agora Gonzalo Lobato e da que gozan xa por igual composteláns e turistas ou peregrinos.\nPorque a sona do Dezaseis subiu eses escalóns que levaban a un vello alpendre hai apenas dúas décadas, e foi estendéndose pola cidade do Apóstolo ata chegar a todos os rincóns. Hoxe taxistas, recepcionistas e composteláns recomendan este local no que, en datas de gran afluencia, é preciso reservar se se quere asegurar un prato.\nFunciona de luns a sábado de 14.00 a 16.00 h e de 20.30 a 24.00 h e, ademais do famoso polbo á grella, ofrece multitude de pratos nos que a estrela é o producto galego pero a súa preparación deixa un oco para a imaxinación ou a experimentación que agradecen tanto os habituais como aqueles que queren unha comida tradicional diferente. Ademais conta con menú do día a elixir entre dous primeiros e dous segundos, bebida, sobremesa e café.\nE poucos deixan escapar a ocasión de gozar desta sobremesa con algún dos excelentes licores galegos que ofrece a casa e que permiten estender ese momento de pracer.\nSe xa o coñecen, non esperen máis para volver gozar deste agradable comedor. E se aínda non o descubriron, poñan rumbo á rúa de San Pedro. No número dezaseis; non ten perda.


A Lama, A Lama - Howling Pixel\nCoordenadas: 42°23′51.92″N 8°26′38.51″O / 42.3977556, -8.4440306\nArtigo principal: Galería de imaxes da Lama, A Lama.\nInterior da capela do Sagrado Corazón.\nPeto de ánimas a carón da casa consistorial.\nA Lama, Ansemil, Celanova\nA Lama é unha aldea da parroquia de Ansemil, no concello ourensán de Celanova, na comarca da Terra de Celanova. Na organización interna da parroquia que fan os seus veciños, a aldea divídese en dúas zonas: Lama de Abaixo e Lama de Riba. Así o conxunto destas dúas zonas tiña 43 habitantes no ano 2010 segundo datos do Instituto Nacional de Estadística dos cales 23 eran homes e 20 eran mulleres,o que supón unha diminución de 4 habitantes en relación ao ano 2000.\nEsta aldea ten minorizado a perda de habitantes debido a súa proximidade ó concello de Celanova e ó polígono industrial de Celanova construído nas inmediacións da aldea.\nSanto Estevo de Espasantes é unha parroquia do concello de Pantón na comarca da Terra de Lemos, na provincia de Lugo. Pertence á diocese de Lugo e ó arciprestado de Ferreira de Pantón. No ano 2007 tiña 156 habitantes, deles 75 eran homes e 81 eran mulleres, o que supón un aumento de 6 habitantes en relación ao ano anterior, 2006.\nGalicia → Parroquias de Galicia → Lugares de Galicia → Lugares de Pantón\nPadroso, Sarreaus, Sarreaus\nPadroso é un lugar da parroquia de Sarreaus, no concello ourensán de Sarreaus, na comarca da Limia. Segundo o Instituto Galego de Estatística, no 2010 tiña 46 habitantes (24 homes e 22 mulleres), o que supón que variou o número de habitantes con respecto ao ano 2009 cando tiña 43 habitantes. En 2016 segundo o INE tiña 33 habitantes, 14 mulleres e 19 homes.


A Xunta intervén a residencia de Salvaterra, que acumula 110 contaxios | Noticias de Galicia | CRTVG\nPublicado o 27/10/2020 19:03\nOs contaxios nas residencias de maiores galegas ascenden este martes de forma significativa polos importantes gromos de Salvaterra (Pontevedra) e Barbadás (Ourense) ata os 549 casos activos de covid−19, dos que 340 son usuarios e 209 traballadores, tras contabilizárense en vinte e catro horas 141 novos positivos e producírense 13 altas, informan o Servizo Galego de Saúde (SERGAS) e a Consellería de Política Social.\nUn dos focos recentes con máis contaxios está no xeriátrico de Salvaterra de Miño (Pontevedra) —que foi intervido pola Xunta— tras 84 positivos entre os usuarios e 26 traballadores, que se suma a un total de 45 na residencia da Nosa Señora Dos Milagres en Barbadás (Ourense) e ás 16 persoas afectadas no Fogar Residencial San Miguel de Silleda (Pontevedra), segundo os datos facilitados polo Sergas.\nAntón Acevedo, director xeral de Atención Integral Sociosanitaria: "É a mellor maneira de evitar que os virus entren nas residencias. Despois temos uns protocolos establecidos porque sabemos que son centros especialmente sensibles. Pero a primeira barreira de defensa que temos é o noso comportamento individual", indica Antón Acevedo, director xeral de Atención Integral Sociosanitaria.\n"Son, por un lado, persoas fráxiles que precisan asistencia, co cal ese distanciamento social moitísimas veces non é posible nin entre os propios residentes nin coas persoas que traballan con elas e á parte moitos de eles están en espazos pechados e son edificios onde vive moita xente entón dende ese punto de vista as circunstancias son como as óptimas para que o virus se difunda", explica Acevedo.\nPola contra, recibiu a alta un usuario da residencia de maiores Ballesol de Oleiros e sete dos Gozos do Pereiro de Aguiar, tamén intervida.\nNa tarde do luns foron notificados cinco falecementos relacionados con estes centros: tres nos Gozos, un en Salvaterra de Miño e outro no Viso, en Lobeira.\nAsí as cousas, as residencias cunha maior cifra de contaxiados son a de Salvaterra de Miño, con 84; Residencia Os Gozos do Pereiro de Aguiar, con 79; Nosa Señora Milagres de Barbadás, con 76; e Nosa Señora dos Anxos de Ribadavia, con 19.\nAdemais, a residencia de Ballesol de Oleiros suma 16; DomusVi Lugo, de Outeiro de Rei, 13; Residencial San Miguel de Silleda, 12; Residencia Santa Olalla de Boqueixón, sete; Viana do Bolo, seis; 5 en Val de Monterrei, e dous en Nosa Señora do Viso, en Lobeira (Ourense).\nRespecto aos traballadores, un total de 209 (47 máis que onte) teñen o virus, tras os 21 positivos detectados na residencia de Salvaterra de Miño intervida; 26 na de Nosa Señora dos Milagres de Barbadás e catro no Fogar Residencial San Miguel de Silleda.\nA estes súmanse un na residencia das Fragas de Pontedeume.\nO principal gromo entre os traballadores mantense na residencia Os Gozos do Pereiro de Aguiar, con 41 infectados; seguida da Residencia Nosa Señora dos Milagres con 36 (Barbadás – Ourense); Salvaterra do Miño (26); Ballesol, con 15; a DomusVi de Outeiro de Rei, con 11; Nosa Señora dos Milagres de Barbadás, con 10; Nosa Señora do Viso, en Lobeira (Ourense), con 6; a residencia de Viana do Bolo (Ourense), con 6; a residencia de Salvaterra do Miño (Pontevedra), con 5.\nCon catro cada unha sitúanse as residencias Nosa Señora Valvanera de Cambados; Nosa Señora dos Anxos de Ribadavia; e Fogar Residencial San Miguel de Silleda. Mentres, con tres traballadores atópase a Virxe Branca de Ourense.\nA estas cifras, hai que sumar dous casos con covid-19 en Val de Monterrei; a San José de Ourense; a residencia do Incio; Nosa Señora do Rosario, na Cañiza (Pontevedra); Irmáns Prieto, no Carballiño; A nosa Señora das Dores de Forcarei (Pontevedra); Castro Ribeiras do Lea, en Castro de Rei (Lugo); a Santa Olalla de Boqueixón, e Nosa Señora do Socorro, en Arnoia (Ourense).\nEn canto aos centros de atención a persoas con discapacidade na comunidade galega suman tres traballadores positivos: un na residencia de gravemente afectados de Aspanaes das Pontes, outro en Souto de Leixa en Ferrol e na Domingo Gómez Freire de Ourense.\nDeste xeito, os usuarios contaxiados nestas instalacións ascenden a 21 traballadores e 17 usuarios, sendo a máis castigada a DomusVi Bóveda, con 30 casos positivos.


Test lingua esgallada-54\nEscolla a expresión axeitada.\n01 Eduardo púxolle os cornos a sua muller, aunque non se os puxo moito. Eduardo púxolle os cornos á súa muller, aínda que non llos puxo moito. Eduardo púxolle os cornos á súa muller, anque non sos puxo moito.\n02 O segundo fala dunha iglesia cun busto da dolorosa e de Jesu cristo combarba. O segundo fala dunha igrexa cun busto da Dolorosa e dun Xesucristo con barba. O segundo fala dunha igresia cun busto da dolorosa e de Xesucristo com barba.\n03 Un video grabado polo home da cicatriz. Un vídeo gravado polo home da cicatriz. Un video grabado por o home da cicatriz.\n04 Probocame rabia que un caso coma este saldese co autor do crime fugado. Provócame rabia que un caso coma este se salde co autor do crime fugado. Provocame rabia que un caso como este sáldese co autor do crime fugado.\n05 Nunca imos saber quenes foron. Nunca imos saber quen foron. Nunca imos a saber quenes foron.\n06 A afrontan intentando relazionarse con outras persoas. Afróntana intentando relacionarse con outras persoas. A afrontan intentando se relacionar con outras persoas.\n07 Porque así tenche intrigado ata o final. Porque así tente intrigado ata o final. Porque así tenche intrigado ata a final.\n08 Ánxela vai á casa do home negro e desnudase diante de todos nunha sala. Ánxela vai á casa do home negro e íspese diante de todos nunha sala. Ánxela vai a casa do home negro e desnúdase diante de todos nunha sala.\n09 Cree que merece un trato sucio. Cre que merece un trato sucio. Cree que merece un trato suxo.\n10 Si vaise desenbolbendo e do principio a o final. Si, vaise desenvolvendo do principio ao final. Se vaise desenvolbendo, e do principio a o final.\n11 Poden facer co libro enganche máis. Poden facer que o libro enganche máis. Poden facer co libro enganche mais.\n12 Parece co tempo estivese detido por que o autor pon o final ao principio. Parece que o tempo estivese detido porque o autor pon o final ao principio. Parece co tempo estivese detido porque o autor pon o final ao principio.\n13 Cada vez que o gato maullaba tiña fame. Cada vez que o gato miañaba tiña fame. Cada vez co gato maullaba tiña fame.\n14 Atopouse con un can e o gato se puso todo rabudo. Atopouse cun can e o gato púxose todo rabudo. Atopouse con un can e o gato se puxo todo rabudo.\n15 Xogaba con as follas do arbol. Xogaba coas follas da árbore. Xogaba con as follas do árbore.\n16 E despois de comer iba a dar unha volta. E despois de comer ía dar unha volta. E despois de comer ia a dar unha volta.\n17 Decatouse de que lle habían roubado. Decatouse de que o roubaran. Decatouse de que o habían roubado.\n16 Tiña poderes que el mismo non coñecia. Tiña poderes que el mesmo non coñecía. Tiña poderes ca el mismo non coñecia.\n19 Aproveitou os seus poderes para non dar pao a auga. Aproveitou os seus poderes para non dar pancada. Aproveitou seus poderes para non dar pau á auga.\n20 Marchitanlle as follas. Múrchanlle as follas. Marchítanlle as hollas.


Defensa de vítimas de accidentes de tráfico | Fernández y Luaces abogados\nUn dos problemas aos que se enfrontan as vítimas de accidentes de tráfico é atopar un profesional que asuma a súa defensa nun momento da súa vida tan difícil. A vítima atópase nunha situación moi delicada e xorde case de inmediato a pregunta ¿e agora que teño que facer?\nTras anos de experiencia nesta materia atopámonos con que o primeiro que busca a vítima é comprensión polo difícil momento no que se atopa. Pero, ademais, busca un asesoramento independente e especializado na materia, e sobre todo que se lle ofreza unha visión veraz e realista da súa situación, un asesoramento profesional e non condicionado a outro criterio que o do seu propio interese. En Fernández e Luaces asumimos unicamente a defensa de vítimas de accidentes de tráfico e nunca asumimos a defensa das compañías aseguradoras. Isto permítenos ter unha independencia absoluta e dános unha coherencia nas nosas formulacións ante os tribunais. A ninguén se lle escapa que resta credibilidade a un Avogado defender un argumento e o seu contrario ante un mesmo Xulgado, segundo tóquelle ese día comparecer en defensa da vítima ou da aseguradora. A problemática das vítimas de accidentes de tráfico pode ir desde lesións leves ou danos materiais de escasa contía a situacións de extrema gravidade, que inclúen o falecemento ou graves lesións permanentes. Durante estes anos enfrontámonos a todas as situacións posibles en que se pode ver involucrada unha vítima dun accidente de tráfico, incluíndo procedementos certamente complexos. Esta complexidade pode derivar tanto polas dúbidas en canto ao alcance dos danos materiais ou persoais ou como pola propia dinámica do accidente. A fin de poder dar unha visión real e completa da situación é polo que debemos contar co apoio tanto de Enxeñeiros para a reconstrución do accidente e como de Médicos especialistas en valoración de dano corporal. Xorde aquí o que cremos que é unha das nosas diferenzas e é que en todo momento o cliente ten información completa da súa situación, do que se pide e porqué pídese. Así mesmo, ofrecemos á vítima a información para que, se se nos expuxese un acordo, poida tomar a decisión libremente e con pleno coñecemento. Por desgraza en todos estes anos atopámonos con vítimas que veñen ao noso Despacho tras aceptar ofertas de indemnización que non comprenden, que se viron involucradas en procedementos xudiciais innecesarios que lle supuxeron un custo evitable ou que renunciaron a presentar reclamación por un atestado mal realizado.\nTras a reforma do Código penal pola Lei Orgánica 1/2015, do 30 de marzo, o lexislador deixou fóra da vía penal a responsabilidade nos accidentes de tráfico por imprudencia leve, que son a gran maioría, mesmo con lesións e falecementos. Isto lévanos a que actualmente se tramiten en vía civil a maior parte destes procedementos. Aínda así, en ocasións, pode terminar un accidente de tráfico en vía penal como nos casos de alcoholemias ou condución temeraria. Isto lévanos a asumir a defensa dos nosos clientes tanto a vía penal como na vía civil. Tras a entrada en vigor da Lei 35/2015, do 22 de setembro, de reforma do sistema para a valoración dos danos e prexuízos causados ás persoas en accidentes de circulación, implantouse para os danos persoais derivados de accidente de tráfico a necesidade de formular previamente á interposición de demanda a reclamación previa extraxudicial. Esta reclamación é obrigatoria o que supón que a vítima ou prexudicado debe agora realizala á compañía aseguradora do causante do sinistro como requisito de para poder interpoñer no seu caso a correspondente demanda civil. Xorde por tanto a necesidade de contar cun correcto asesoramento desde o momento mesmo do accidente xa que unha incorrecta presentación da reclamación previa pode vincular fatalmente á vítima para o futuro da súa reclamación. Na actualidade contamos coa Plataforma de Reclamación de Seguros que nos permite aos Avogados a xestión automatizada das reclamacións de danos persoais derivados de accidentes de circulación dos nosos clientes. Con iso garántese que unha contorna segura de comunicacións coas aseguradoras á hora de presentar as reclamacións correspondentes. Desta forma podemos realizar de forma online comunicacións bidireccionales coas Entidades Aseguradoras axilizando as reclamacións dos seus clientes derivadas de danos persoais que sexan consecuencia de accidentes de circulación.\nby Berta Gómez del Río | 20 Set, 2018 | Dereito inmobiliario, Propiedade horizontal e arrendamentos urbanos


As obras de mellora da mobilidade da Rúa Concepción Arenal na Guarda avanzan a bo ritmo - Concello da Guarda\nNa xornada deste luns día 19 de novembro de 2018 a presidenta da Deputación de Pontevedra, Carmela Silva; o deputado de Mobilidade, Uxío Benítez; o Alcalde da Guarda, Antonio Lomba; deputada de Emprego Montse Magallanes; así coma representantes da corporación municipal e do equipo técnico da Deputación e da empresa, visitaron as obras de mellora do espazo público e da mobilidade peonil na rúa Concepción Arenal da Guarda.\nO Alcalde da Guarda manifestou o seu agradecemento a Carmela Silva e á Deputación de Pontevedra por permitir que a vila da Guarda conte proximamente cun máis espazos urbanos que dean prioridade aos peóns fronte aos vehículos. Esta obra está enmarcada dentro da estratexia de mobilidade 3.0 posta en marcha dende a institución provincial. Durante a súa intervención mencionou a urxente necesidade de que a Xunta de Galicia poña en marcha o proxecto para dotar dun acceso sur ao Porto da Guarda, o que permitirá vertebrar axeitadamente o tráfico de vehículos de entrada e saída da zona portuaria e limitará considerablemente a circulación por Concepción Arenal.\nAs obras da rúa Concepción Arenal arrancaron o pasado 10 de setembro despois de realizarse diversas reunións e encontros informativos cos colectivos empresariais e veciñais para informar de como se ía realizar esta obra, tan necesaria para o noso pobo e que consistirá na humanización integral desta céntrica rúa, que pasará a ser de titularidade municipal tralo remate das obras.\nDende o Concello da Guarda trabállase man a man coa empresa que leva a cabo os traballos para que as molestias e incomodidades deste tipo de intervencións sexan as mínimas posibles, recordando aos veciños e veciñas que se teñen algunha dúbida poden contactar no 986 610000 ou acudir ao Concello para solicitar información. O proxecto está tamén accesible no portal da transparencia da sede electrónica municipal para a súa consulta online: www.aguarda.es\nNa visita, o persoal técnico da Deputación explicou que as obras en Concepción Arenal abranguen unha zona de actuación son 570 metros lineais e duns 8.500 metros cadrados. Nestes momentos estanse a mellorar os servizos urbanos, soterrando as novas canalizacións de saneamento, pluviais, abastecemento e realizando as acometidas aos edificios, e posteriormente será a quenda da reforma en superficie.\nO obxectivo fundamental da actuación é a recuperación do espazo público, eliminando barreiras arquitectónicas, e creando unha zona de convivencia entre os tránsitos peonís e de vehículos nunha plataforma única con diferentes materiais e texturas: lousas ecogranito, formigonado en cor grafito e lousado de pedra. Tamén se crearán zonas de estancia con bancos, zonas verdes e alcorques xunto cunha nova iluminación cálida en diferentes ambientes “para que a xente de A Guarda poida saír e vivir a rúa, darlle vida”, explicou a directora de obra, que subliñou que a actuación rematará no prazo previsto, na primavera de 2019.\nDurante o transcurso desta primeira fase a baixada ao Porto da Guarda realizase pola Rúa Pacífico Rodríguez e Rúa Ireira e a subida pola Rúa Enrique María Sexto, unha vez que avancen as obras cara a zona de San Bieito, habilitarase a circulación de vehículos lixeiros pola vía de servizo do paseo marítimo, accedéndose a esta dende a zona da Atalaia e tamén habilitarase a dobre circulación con semáforos de obra pola saída sur do porto, na zona da depuradora.\nEn calquera caso a circulación libre de vehículos non se abrirá definitivamente ata o remate da obra. Durante as obras poderán circular residentes, usuarios de garaxes e servizos polas zonas habilitadas pola empresa na medida sexa posible e que as circunstancias das obras así o permitan.\nDurante o transcurso da obra os desvíos de tráfico rodado estarán sinalizados e habilitaranse zonas para a circulación peonil. A circulación de persoas estará habilitada para tódolos locais e vivendas durante toda a obra, así coma o dobre sentido de circulación na rúa Ourense e na totalidade da rúa Coruña para enlazar a rúa Manuel Álvarez coa entrada ou saída da Guarda.\nA parada dos autobuses de ATSA está situada na rúa Rosalía de Castro fronte ao Centro Cultural e parada de taxis está situada na rúa Domínguez Fontela.\nO Proxecto de recuperación de espazos e mellora da mobilidade peonil na Rúa Concepción Arenal, EP 3402 de acceso ao Porto da Guarda conta cun orzamento total de 1.598.755,98€ financiados grazas a un convenio de colaboración entre a Deputación de Pontevedra e o Concello da Guarda.\nA Guarda mellora a seguridade peonil cunha nova iluminación nos pasos de peóns


Mellores Suplementos De 9 Para Impulsar A Enerxía\nA falta de enerxía pódese atribuír a moitos factores, algúns están fóra e algúns están fóra do teu control. Proba estes suplementos naturais de 9 para aumentar os teus niveis de enerxía. 14/06/2014 · Suplementos de proteínas Non son só para culturistas, tamén son moi importantes para os atletas de resistencia. Despois de aproximadamente dúas horas de exercicio, o corpo queda sen hidratos de carbono para usar e comeza a usar proteínas para axudar a satisfacer as súas necesidades de enerxía e axudarche a seguir adiante.\nMellores suplementos de 9 para impulsar a enerxía. By Jessica Moon, MS. Xuño 24, 2014. A falta de enerxía pódese atribuír a moitos factores, algúns están fóra e algúns están fóra do teu control. Estes son os mellores suplementos de 10 para unha recuperación máis rápida. Os suplementos de creatina fan que o corpo almacene máis fosfocreatina, que é necesario para producir unha enerxía de queima rápida.6. Isto significa que o seu corpo recuperará máis rápido entre conxuntos e estará listo para golpear ese AMRAP de novo. Mellores suplementos de 9 para impulsar a enerxía. By Jessica Moon, MS. / Xuño 24, 2014 / 0 Comentarios. A falta de enerxía pódese atribuír a moitos factores, algúns están fóra e algúns están fóra do teu control. Proba estes suplementos naturais de 9 para aumentar os teus niveis de enerxía.\nCando soñamos co futuro, as posibilidades son infinitas. Cada día faise unha nova innovación, algunhas destas innovacións resultan impactantes na vida cotiá das persoas. Durante o proceso estes proxectos fixeron os soños unha realidade a través da creatividade, a adaptabilidade e a constancia e seguen dando forma ao mundo que nos rodea. Como facer exame de magnesio. Os suplementos de magnesio son seguros para a maioría da xente, pero demasiado pode causar diarrea. Obviamente, os problemas dixestivos non levan a un bo sono. O límite superior para os suplementos de magnesio é 350 mg / día, polo que pretende quedar baixo isto para evitar problemas dixestivos. 10/11/2016 · Ao considerar a mellor hormona de crecemento, it's important to know what it is and o que fai. It does exactly what its name implies – it encourages bones and muscle as well as other tissues in the body to grow. É producido e liberado pola glándula prostática no cerebro. A glándula recibe súa. 29/03/2017 · Para axudarche a atopar un bo produto, investigamos e comparamos os mellores suplementos de cortiza de magnolia no mercado agora mesmo. Top 10 produtos de corteza de magnolia comparados.\n1. A establecer co Goberno de España unha negociación para evitar que as persoas consumidoras galegas de enerxía eléctrica teñan que asumir as consecuencias económicas das sentenzas sobre os suplementos territoriais para o exercicio de 2013. 2. A demandar ao Goberno de España que realice as actuacións necesarias para. 23/07/2015 · A principal razón para iso é que, mentres Anavar é considerado un dos mellores suplementos de fitness do seu tipo, moitos atletas desexan ver o mesmo tipo de efectos de volume que son capaces de usar outros esteroides. O ciclo de Oxandrolona e creatina tornouse unha tendencia crecente na comunidade de musculación.


Decorar as paredes con madeira | Consumer\nDecorar as paredes con madeira\nO tratamento dos revestimentos, zócalos e cenefas debe ter en conta a especie da madeira e a resposta do produto que a cobre\nA madeira pode formar parte da decoración das paredes, a través de cenefas, adornos e outros revestimentos. Se se pensa en madeira para estas aplicacións, é importante ter en conta todas as súas características, co fin de saber como se comportará no futuro en función de factores como a temperatura e a humidade. Este artigo describe o uso da madeira para a decoración das paredes e brinda algunhas claves para elixir a madeira máis apropiada e os tratamentos protectores, como a pintura, os lasures ou a verniz.\nMadeira tamén nas paredes\nPara as paredes son preferibles madeiras das especies de menor porosidad, porque absorben menos produto\nOs sitios máis comúns para a madeira no fogar son o chan e o teito. Con todo, tamén se pode empregar para revestir as paredes ou decoralas con cenefas e zócalos fabricados con este material. En calquera destes casos, a madeira admite diferentes tratamentos e acabados para gañar en calidade e orixinalidade.\nO acabado da madeira está determinado pola elección do produto con que se trata. Por iso, non só débense ter en conta os gustos, senón tamén o comportamento dese produto e a facilidade para realizar o seu mantemento ou renovación.\nElixir a madeira máis apropiada\nCada especie de madeira posúe unhas características particulares. Diferéncianse unhas doutras polo seu aspecto exterior, porosidad, nivel de humidade ou coeficiente de contracción. Estes factores son importantes, xa que poden modificar a acción e efectividade da verniz ou outro produto que se utilice para protexelas.\nA cor e o veteado achegan valores decorativos, que é importante ter en conta no momento de aplicar os revestimentos. Tampouco se deben pasar alto a porosidad do material -xa que canto máis poroso sexa, maior cantidade de produto absorberá- nin a humidade: o contido de auga recomendable oscila entre un 7% e un 11% en interiores.\nPor último, os movementos que experimenta a madeira varían as súas dimensións, o que pode chegar a cuartear a verniz ou a pintura que a protexe. Hai que evitar que o produto quede demasiado tirante, xa que se iso ocorre é probable que a madeira se grete ao moverse.\nTipos de tratamentos protectores\nUnha vez seleccionada a madeira, hai que decidir que produto aplicarase para protexela. As posibilidades básicas son tres: pinturas, vernices e lasures.\nA principal vantaxe das pinturas, ademais da cor, é que incorporan resinas para gañar flexibilidade e moverse cando o faga a madeira. Permanecen en bo estado entre uns 3 e 10 anos.\nAs vernices, en cambio, non poden seguir os movementos da madeira. Por este motivo, é frecuente que rompan e haxa que renovalos con bastante frecuencia: cada ano, os de menor calidade, ou tres, os de maior.\nOs lasures -un tipo especial de verniz tamén chamados “vernices de poro aberto“- duran entre tres e seis anos, resisten os movementos da madeira e son os produtos de máis fácil mantemento. Basta un suave lijado sobre a capa anterior para reparar calquera posible defecto, aínda que en xeral pódese aplicar directamente unha nova man de lasur sobre a anterior.\ndecoración frisos-gl madera-gl paredes-gl tratamento


Veciños de Teis e Chapela denuncian que non hai data algunha para eliminar a peaxe de Rande - Vigo al minuto\nVeciños de Teis e Chapela denuncian que non hai data algunha para eliminar a peaxe de Rande\nEste xoves pola mañá unha representación das Asociacións Veciñais de Teis e Chapela, mantivo en Pontevedra, unha xuntanza coa Subdelegada do Goberno, o xefe territorial e o xefe provincial de estradas, ambos do Ministerio de Fomento.\nNa reunión os respresentantes veciñais expuxeron as súas reivindicacións: eliminación da peaxe no tramo Rande-Vigo, conversión da autoestrada AP-9 en urbana desde Padín ao centro con acesos e medidas contra o ruído. Tamén comentamos a solicitude feita este pasado martes ao Ministerio de Fomento, da convocatoria da comisión de seguimento da AP-9.\n“A Subdelegada do Goberno manifestou que en relación ao anuncio da eliminación da peaxe de Rande, polo anterior Ministro de Fomento, só fora unha declaración e que non houberá xestións e tampouco concretou ningunha data para a eliminación da peaxe”, sinalan dende as asociacións.\nEn relación a conversión en vía urbana da autoestrada desde Padín ao centro da cidade, o Ministerio está realizando un estudo de tráfico, para coñecero impacto desta medida e as alternativas.\n“Temos que denunciar o engano do anterior goberno central de Mariano Rajoy que non cumpriu o anuncio feito polo anterior Ministro de Fomento. Tampouco observamos do actual goberno central vontade política por atender as reivindicacións, pois non hai avanzo nin prazos, como comprobamos na xuntanza celebrada onte”, subliñan os representantes dos veciños.\nOs mesmos lembran que o vindeiro sábado, día 29, unha manifestación que empezará ás 7 da tarde dende Padín, en Tei, esixirá a eliminación da peaxe no tramo Rande-Vigo, a conversión da autoestrada AP-9 en urbana ata o centro con acesos e medidas contra o ruído.\nEl PP presidirá y tendrá 7 integrantes en la Comisión de Investigación de O Marisquiño